এলিটদের তালিকায় ব্রেট লি! গতিতারকাকে কী পুরস্কার দিল অস্ট্রেলিয়া?

ওয়েব ডেস্ক: দীর্ঘদিন ধরে ক্রিকেটের দুনিয়ায় রাজ করেছে অস্ট্রেলিয়া (Australia)। একটা সময় টেস্ট থেকে ওডিআই- যেকোনও ফরম্যাটে একচেটিয়াভাবে প্রতিপক্ষদের হারিয়েছে অজিরা, জিতেছে একের পর এক বিশ্বকাপ। আর অস্ট্রেলিয়া ক্রিকেটের এই স্বর্ণযুগের অন্যতম কাণ্ডারি ছিলেন ব্রেট লি (Brett Lee)। দেশের ক্রিকেটে তাঁর এই অবদানকে স্মরণীয় করে রাখতে এবার এই পেসারকে বড় সম্মান দিতে চলেছে ক্রিকেট অস্ট্রেলিয়া।

অস্ট্রেলিয়ান ক্রিকেটের (Cricket Australia) ‘হল অফ ফেম’-এ (Hall Of Fame) যুক্ত হল ব্রেট লি’র নাম। রবিবার এই ঘোষণা করে পিটার কিং বলেন, “ব্রেট লি-র এই সম্মান পাওয়া যথার্থ। খেলার প্রতি তাঁর ভালোবাসা, প্রতিপক্ষের প্রতি শ্রদ্ধা তাঁকে আরও অনন্য করেছে। অবসরের পরেও ধারাভাষ্যকার হিসেবে লি বিশ্বজুড়ে ক্রিকেটকে সমৃদ্ধ করে চলেছেন।”

আরও পড়ুন: গম্ভীরে অনাস্থা! টেস্ট দলে এবার নতুন কোচ? কাকে প্রস্তাব দিল BCCI?

শুধু অস্ট্রেলিয়া নয়, বিশ্বের সর্বকালের সেরা পেস বোলারদের তালিকায় অন্যতম ব্রেট লি। ১৫০ থেকে ১৬০ কিমি প্রতি ঘন্টা গতিতেও নিখুঁত বোলিং করতেন তিনি। ১৯৯৯ থেকে ২০১২ সাল পর্যন্ত অস্ট্রেলিয়ার হয়ে ৭৬ টেস্ট, ২২১ ওয়ানডে ও ২৫ টি-২০ ম্যাচ খেলে মোট ৭১৮টি উইকেট নিয়েছেন তিনি। এর মধ্যে টেস্টে ৩১০, ওয়ানডেতে ২২১ ও টি-টোয়েন্টিতে ৩৮ উইকেট রয়েছে তাঁর ঝুলিতে। ২০০৮ সালে তাঁকে ‘অস্ট্রেলিয়ান টেস্ট প্লেয়ার অব দ্য ইয়ার’ সম্মানে সম্মানিত করে।